CELEX: 22007D0147
Language: lt
Date: 1193356800000
Title: 2007 m. spalio 26 d. EEE jungtinio komiteto sprendimas Nr. 147/2007, iš dalies keičiantis EEE susitarimo 23 protokolą dėl priežiūros institucijų bendradarbiavimo (58 straipsnis)

10.4.2008   
            
            
               LT
            
            
               Europos Sąjungos oficialusis leidinys
            
            
               L 100/99
            
         
      EEE JUNGTINIO KOMITETO SPRENDIMAS
   
   Nr. 147/2007
   2007 m. spalio 26 d.
   iš dalies keičiantis EEE susitarimo 23 protokolą dėl priežiūros institucijų bendradarbiavimo (58 straipsnis)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo 23 protokolas buvo iš dalies pakeistas 2004 m. gruodžio 3 d. EEE jungtinio komiteto sprendimu Nr. 178/2004 (1).
            
         
               (2)
            
            
               Siekiant, kad ELPA priežiūros institucija ir ELPA valstybės galėtų dalyvauti aptariant politikos klausimus Europos konkurencijos tinkle ir keistis slapta informacija pagal EB sutarties 81 ir 82 straipsnius, reikia nustatyti teisinį pagrindą, leidžiantį keitimąsi slapta informacija, kuri dar nenumatyta Susitarime. Todėl Susitarimo 23 protokolas turėtų būti papildytas nauju 1A straipsniu,
            
         NUSPRENDĖ:
   1 straipsnis
   Po Susitarimo 23 protokolo 1 straipsnio įterpiamas šis straipsnis:
   
      „1A straipsnis
      Siekiant, kad ELPA priežiūros institucija ir EB Komisija vienodai aiškintų Susitarimo 53 ir 54 straipsnius bei Sutarties 81 ir 82 straipsnius, ELPA priežiūros institucijai ir ELPA valstybių kompetentingoms institucijoms taip pat gali būti leista dalyvauti Tarybos reglamento (EB) Nr. 1/2003 15 konstatuojamojoje dalyje nurodyto valdžios institucijų tinklo narių susirinkimuose tik aptariant bendrus politikos klausimus. ELPA priežiūros institucija, EB Komisija, ELPA valstybių ir EB valstybių narių kompetentingos institucijos turi teisę leisti susipažinti su visa informacija, kuri reikalinga tokiam bendrų politikos klausimų aptarimui tame tinkle. Taip pateikta informacija nėra naudojama sprendimų vykdymo tikslais. Tokiu dalyvavimu nepažeidžiamos ELPA valstybėms ir ELPA priežiūros institucijai pagal EEE susitarimą suteiktos dalyvavimo teisės.“
   
   2 straipsnis
   Šis sprendimas įsigalioja 2007 m. spalio 27 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (2).
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2007 m. spalio 26 d.
      
         
            EEE jungtinio komiteto vardu
         
         
            Pirmininkas
         
         Stefán Haukur JÓHANNESSON
         
      
   
   
      (1)  OL L 133, 2005 5 26, p. 35.
   
      (2)  Konstituciniai reikalavimai nenurodyti.